สวัสดีครับคุณ (16-11-19)ตอนนี้ผมปวดท้องน้อย ปวดฉี่ แต่ฉี่ออกน้อย รู้สึกไม่สุด มีเสียวน้อยๆ และมีอาการปวดเอวด้านหลังซ้าย ไม่รู้ว่าเป็นอาการของโรคอะไรครับ แก้ไขยังไงครับแต่ก่อนหน้าที่จะเป็นอาการนี้เมื่อวันที่ 12-11-19 ผมมีอาการรู้สึกเจ็บท้องน้อยด้านซ้าย(เจ็บเหมือนโดนบิดอยู่ข้างใน)และก็ปวดเอวด้านหลังซ้ายไปพร้อมๆกัน(ฉี่ออกน้อยไม่อุจจาระเลย) ตั้งแต่เวลา 03.00น. -10.30น. แต่ระหว่างนั้นผมไปโรงพยาบาล 04.00น. ฉีดยาให้ 2 เข็ม(ไม่ได้ถามชื่อยา ห้องฉุกเฉิน)ประมาณ 05.00น.ก็ยังเจ็บปวดเหมือนเดิม ให้นอนรักษาที่โรงพยาบาล 09.30น. ประจำไข้เอาฉี่ไปตรวจ 10.30น. อาการปวดทั้งหลายก็หายไปฉี่ได้ตามปกติ 15.00น. ที่ตวจแจ้งผลการตรวจ คือติดเชื้อในท่อทางเดินปัสสาวะ(ผมอายุ36ปี) 15.30น. ฉีดยาให้ 2 เข็ม และให้ยาไปกินที่บ้าน(ยาที่ได้ 1.พาราเซตามอล 2.ไดโคลฟีแนค 25 มก.(ยาบรรเทาอาการปวดและต้านการอักเสบ(ยากลุ่มเอ็นเสด)) 3.ไซโพรฟล็อกซาซิน 500 มก.(ยาฆ่าเชื้อแบคทีเรีย)) จากนั้นนัดตรวจอีกทีวันที่ 21-11-19วันที่14-11-19 ตอนกลางวันผมเผลอกิน ไซโพรฟล็อกซาซิน 1 เม็ด(ที่จริงแล้วให้กิน เช้ากับเย็นเท่านั้น) ประมาณ 17.00น. ผมมีอาการปวดท้องน้อยปวดฉี่แต่ฉี่นิดเดียว แล้วก็ปวดเอวด้านหลังซ้ายพร้อมกัน ผมจึงกินยาพาราเซตามอล ประมาณครึ่งชั่วโมงก็หายปวดวันที่15-11-19 ประมาณ 17.00น. ผมมีอาการปวดท้องน้อยปวดฉี่แต่ฉี่นิดเดียว แล้วก็ปวดเอวด้านหลังซ้ายพร้อมกัน ผมจึงกินยาพาราเซตามอล ประมาณ4ชั่วโมงก็หายปวด จนถึงเวลา 03.00น. ผมปวดอีกครั้ง แล้วก็กินยาพาราเซตามอล ประมาณ 1 ชั่วโมงหายวันที่ 16-11-19 ประมาณ 10.30น. ผมมีอาการปวดท้องน้อยปวดฉี่แต่ฉี่นิดเดียว แล้วก็ปวดเอวด้านหลังซ้ายพร้อมกัน ผมจึงกินยาพาราเซตามอล สักครึ่งชั่วโมงก็ดีขึ้นครับอยากสอบถามคุณว่า เป็นโรคอะไรครับ แก้ไขยังไงครับ
สวัสดีค่ะ จากอาการดังกล่าวมา การมีปัสสาวะออกน้อย ออกไม่สุด และปวดบั้นเอว อาจเกิดจาก-กระเพาะปัสสาวะอักเสบ-กรวยไตอักเสบ-นิ่วในทางเดินปัสสาวะ-ท่อปัสสาวะอักเสบ-ต่อมลูกหมากโต มักพบในชายสูงอายุโดยทางเดินปัสสาวะอักเสบหรือติดเชื้อ หากเกิดในเพศชาย มักสัมพันธ์กับโรคติดต่อทางเพศสัมพันธ์ควรไปพบแพทย์เพื่อตรวจปัสสาวะเพื่อยืนยันการวินิจฉัยและตรวจคัดกรองโรคติดต่อทางเพศสัมพันธ์ไปด้วย ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้ว ถ้ามีโรคติดต่อทางเพศสัมพันธ์ร่วมด้วย แพทย์จะให้ยาฆ่าเชื้อที่ตรงตามโรคนั้นหากกินยามาแล้วยังไม่หายขาด ควรกลับไปพบแพทย์ที่รักษาและแจ้งอาการให้แพทย์ทราบ แพทย์อาจต้องตรวจปัสสาวะ เพาะเชื้อเพิ่มเติมว่าเป็นเชื้อดื้อยาหรือไม่ หรือมีสาเหตุหลักที่ยังไม่ได้รักษาหรือเปล่าการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบและการปวดได้ งดการมีเพศสัมพันธ์ไปก่อน